ดักเก็บ RS โบรกฯเคาะเป้าใหม่ 23 บ. ลุ้นผลงานปี 62 สดใสรับยอดขาย MPC ทุบสถิติ “ออลไทม์ไฮ”
ดักเก็บ RS โบรกฯเคาะเป้าใหม่ 23 บ. ลุ้นผลงานปี 62 สดใสรับยอดขาย MPC ทุบสถิติ “ออลไทม์ไฮ”
22 มี.ค. 2562

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์ เกี่ยวกับหุ้นบริษัท อาร์เอส จำกัด (มหาชน) หรือ RS ภายหลังมีการคาดการณ์จากนักวิเคราะห์ ว่าผลการดำเนินงานของบริษัทมีแนวโน้มว่าจะเติบโตอย่างแข็งแกร่ง
โดยนักวิเคราะห์ บล.เคทีบี (ประเทศไทย) ระบุในบทวิเคราะห์ ปรับประมาณการกำไรสุทธิในปี 2562/63 ขึ้น 17%/18% ตามลำดับ เพื่อสะท้อนแนวโน้มของรายได้ และ gross profit margin ของธุรกิจ MPC พร้อมกันนี้ยังปรับประมาณการณ์รายได้จากธุรกิจ MPC ปี 2562/63 ขึ้น 9.7%/11.7% ส่งผลให้รายได้จากธุรกิจ MPC ในปีนี้เพิ่มขึ้น 32% จากปีก่อน จากการร่วมมือกับไทยรัฐทีวี (เริ่ม มี.ค.2019) จะทำให้ช่วยเพิ่มฐาน database ให้กลุ่ม MPC ของ RS ประมาณ 300,000 คน
นอกจากนั้น RS มีแผนที่จะเป็นพาร์ทเนอร์กับผู้ผลิต OEM และ OBM ซึ่งจะได้เห็นความชัดเจนภายในไตรมาส 3/62 ซึ่งหากสำเร็จจะทำให้ธุรกิจ MPC มีอัตรากำไรขั้นต้นที่ดีขึ้น
อย่างไรก็ดี ยังคงคำแนะนำ “ซื้อ” และปรับราคาเป้าหมายขึ้นเป็น 23 บาท (เดิม 20.00 บาท) อิง DCF (WACC = 10.8% และ TG = 3.0%) ราคาหุ้นปรับตัวขึ้นดีและ outperform SET จากความเชื่อมั่นที่ดีขึ้นหลังการเปิดเผยแผนธุรกิจ MPC โดยการร่วมมือกับไทยรัฐหากรายได้เป็นไปตามแผนของบริษัท (target รายได้ MPC  ที่ 4,570 ล้านบาทในปี 2563) และจะเป็น upside ต่อประมาณการกำไรและ target price โดยปัจจุบัน RS เทรดอยู่ที่ PER 23.1 เท่า ซึ่งต่ำกว่า peer กลุ่ม Media และ Commerce
ด้านนักวิเคราะห์ บล.ทิสโก้ ระบุในบทวิเคราะห์ คาดการณ์ว่า RS จะมีกำไรจากการดำเนินงานงวดไตรมาส 1/62 เพิ่มขึ้นทั้งจากช่วงเดียวกันของปีก่อน และจากไตรมาสก่อน จากยอดขายของธุรกิจ MPC ที่ตะสร้างยอดขายทำจุดสูงสุดจากไตรมาส 4/62 และไตรมาส 1/61 ที่มียอดขายราว 580 ล้านบาท เนื่องจากการทำโปรโมชั่นในช่วงไตรมาส 4/61 ที่ผ่านมา
ทั้งนี้ จะส่งผลให้ RS รับรู้รายได้จากยอดค้างส่งมาในไตรมาสนี้ และการทำโปรโมชั่นในช่วงตรุษจีนที่ผ่านมายังสร้างยอดขายที่เพิ่มขึ้น
รวมถึงการร่วมกับช่องไทยรัฐทีวีจำหน่ายสินค้าตั้งแต่ต้นเดือนมี.ค.62 ที่ผ่านมา มียอดขายในช่วงเริ่มต้นตอบรับดีเฉลี่ย 5-6 แสนบาท/วัน โดย RS แบ่งรายได้จากการขายให้ช่องไทยรัฐทีวี 30% สำหรับรายได้ธุรกิจทีวีในไตมาส 1/62 เป็นช่วง low season ของกลุ่มมีเดีย โดยคาดรายได้จะลดลงเทียบกับไตรมาส 4/61 เนื่องจากฐานสูง แต่ใกล้เคียงกับไตรมาส 1/61
สำหรับปัจจุบันบริษัทมียอดจองโฆษณาทีวีล่วงหน้าแล้ว 1,300 ล้านบาท จากเป้าหมายทั้งปี 1,500 ล้านบาท ซึ่งคาดจะรับรู้ในไตรมาส 1/62 ที่สัดส่วน 15% อย่างไรก็ตาม บริษัทอาจจะมีการบันทึกรายการพิเศษสำรองพนักงานเกษียณอายุตามกฎหมายใหม่ในช่วงไตรมาส 1/62 จำนวน 26 ล้านบาท
อย่างไรก็ตาม ยังคงประมาณการเดิม คาดธุรกิจการขายสินค้า (MPC) เพิ่มขึ้นปีนี้ที่ระดับ 34% และปี 2563 เพิ่มขึ้น 20% โดยในปีนี้จะมียอดขายเพิ่มขึ้นจากการร่วมกับช่องไทยรัฐทีวีในการร่วมจำหน่ายสินค้าของ RS เพิ่มขึ้น ซึ่งมีมุมมองเชิงบวกในการขยายธุรกิจ (MPC) ครั้งนี้ เนื่องจากช่องไทยรัฐทีวีมีกลุ่มฐานผู้ชมกว่า 3 แสนคน มีเรตติ้งอยู่ที่อันดับ 6 ที่ 0.705 เทียบกับช่อง 8 มีเรตติ้งอยู่ที่อันดับ 7 อยู่ที่ 0.532 (กลุ่ม 18 ชม, อายุ 15+)
อย่างไรก็ตาม คาดการณ์เติบโตจากการร่วมพันธมิตรครั้งนี้แบบอนุรักษ์นิยมที่ 350 ล้านบาท หรือ 70% ของบริษัทคาด สำหรับธุรกิจมีเดียยังคงประมาณการเดิม คาดธุรกิจทีวีมีอัตราค่าโฆษณาเท่าเดิมที่ 30,000 บาท/นาที คาดการใช้สื่อโฆษณาเฉลี่ย 40% เนื่องจากบริษัทมีการใช้อัตราสื่อโฆษณาเองในการจำหน่ายสินค้ามากขึ้น คาดอัตรากำไรขั้นต้นเฉลี่ยปี 2019-20F อยู่ที่ 46% เนื่องจากรายได้ธุรกิจการจำหน่ายสินค้ามีมาร์จิ้นที่ดีกว่าเพิ่มขึ้น ดังนี้ คาดกำไรจากการดำเนินงานปกติปี 2562-63 ยังเพิ่มขึ้นได้ 26% (CAGR3y)